
من النقاط المهمة جدًا على مستوى الأولويات» بالدسبة لأي حد يريد أن يتقرب إلى الله يعني» ويمكن هو لو فيه نصيحة واحدة فقط تاخدها 
في الدين كله خذ هذه النصيحة» يعني لو واحد عايز يغير حياته كلها وعايز نصيحة واحدة فقط معندوش وقت يسمع نصايح كتير عايز بس 
حاجة واحدة بس حلص فيها حياته كلها فهي هتكون هذه النصيحة؛ الصحبة. 

موضوع اليوم: الصحبة, احنا اتكلمنا قبل كدا عن بيئة الإيمان» يعني موضوع بيئة الإيعان ده موضوع مهم اوي» لكن خلينا النهاردة نتكلم 
عن موضوع هو تقريبًا رقم واحد واتنين وتلاتة في حياة أي إنسان» وهو المدخل الرئيسي لمدخلات القلب عند الشباب بنسبة أكبر تتجاوز 
٠ه‏ /؛ مسألة الصحبة. 

الحمد لله عدد ما خلق» الحمد لله ملء ما خلق» الحمد لله عدد ما في السماوات وما في الأرض» الحمد لله عدد ما أحصى كتابه, الحمد لله 
على ما أحصى كتابه» الحمد لله عدد كل شيء, الحمد لله ملء كل شيء» اللهم صلّ على محمدٍ وعلى آل محمد كما صليت على إبراهيم 
وعلى آل إبراهيم إنك حميدٌ مجيد. وبارك على محمدٍ وعلى آل محمد كما باركت على إبراهيم وعلى آل إبراهيم إنك حميدٌ مجيد. 

ربنا -سبحانه وتعالى- لما تكلم عن النبي -صلى الله عليه وسلم- قال: "إن رَبك يَعْلَمُ أَنَكَ تَفُومْ أذ من تأي اللَيْلٍ وَنِصْفَه ونه وطَائفَة 
م الَذِينَ مَعَكَ" > "وَطَائفَةٌ من الْذِينَ مَعَكَ" يعني فيه مجموعة من الناس كانت مع النبي -عليه الصلاة والسلام-» كانت مصاحبة 
النبي -صلى الله عليه وسلم-» كانت حياتًا مع النبي -صلى الله عليه وسلم-» هذه الطائفة هي أعلى الناس درجات, هم أعلى الناس على 
الإطلاق» يعني أبو بكر الصديق ده؛ ما من رجل بعد الأنبياء والمرسلين أفضل من الصديق» يعني هو أفضل من صحب جميع الأنبياء والمرسلين 
أبو بكر الصديقء لاذا؟ لأنه صّحب النبي -صلى الله عليه وسلم-. 


فكرة الصاحب. أنت أي إنسان» دي قواعد عامة بقى قبل ما نتكلم على فكرة الصاحب» أي إنسان بيتأثر بمن حوله, قلبك بيتشرّب ما 
حوله» يقولوا الطباع سرّاقة» يعني إيه سرّاقة؟ يعني فيه واحد تقعده جنبك يقولك هو حرامي» هو مش هيعرف يقعد هو طبعه کان حرامي» 
مبيعرفش يقعد من غير ما يسرق» فكل ما يقعد جنبك هتلاقيه بإبه؟ فيه حاجة بتنقص ده إيه ده؟ أصل هو كان زمان حرامي» هو حياته 
كانت في السرقة, فبيقولوا الطباع سرّاقة؛ د يعني الطبع بيسرق لوحده» يعني لما بتقعد مع حد أنت ليك طبع وهو ليه طبع غصب عنك الطبع 

بتاعك بيسرق من الطبع بتاعه. ده من غير أي نوع تحكم. هو طبعك بيسرق وطبعه بيسرق» الطباع بتسرق من بعضها البعض, القلوب بتتأثر 

حقيقة عا تشاهد, بتتأثر بصحبته. 

لو أنت إنسان جاي من مجتمع نضيف جدًا» طيب ده معاناة الشباب اللي جايين من مغتربين» اللي كان مسافر السعودية» واللي كان عايش 
في مكة واللي كان عايش في وسط الحرم وبعدين فجأة نزل بقى إيه نزل في ثانوي ولا في جامعة مصر, فبقى بدأ يحس إن فيه إيهء أي كان أنت 
جاي منين؛ من مكان الطاعة أو أنت كنت في وسط بيئة صالحة وبعد كدا فجأة اتفتحت على بيئة فساد, قلبك بيتغير وبيتأثر ببيئة الفساد 
بلا خلاف. 

البي -عليه الصلاة والسلام- بيتكلم عن تغيّر الأشياء بالاحتكاك. بيقولك إن الحجر الأسود كان أصفى من اللبنء كان لونه أبيض جدًا 
سوّدته خطايا بني آدم» الحجر الأسود ده اللي هو في الكعبة فيه حتة كدا اللي بيمسّها تنزل عنه ذنوبه أو خرج كيوم ولدته أمه» فالبي - 
عليه الصلاة والسلام- بيقول إن الحجر اللي جاي من الجنة, حجر جاي من الجنة, تأثر بمعاصي الناس واسؤد! تخيل بقى لما الحجر اسوّد 
أمال قلبك هيبقى عامل ازاي؟ أو قلوبنا هتبقى عاملة ازاي لما تحتك بالمعاصي؟ يعني الحجر اللي جاي من الجنة اسوّد. يعني اللي جاي من 
وسط مكان في غاية النقاء والصفاء اسوّد لما نزل الأرض» فكيف بقلوب بني آدم؟ 

فطبيعي إن القلوب بتتأثر» طبيعي جدًا إن القلوب بتسود مع المعاصي, الحجر الأسود لما نزل أصفى» أبيض من الصفى ولما احتك بذنوب 
بني آدم سوّدته خطايا بني آدم» تخيل بقى كم من شاب صاحب قلب» وكم من إنسان كان صاحب فطرة نقية وكان صاحب عزية في الدين 
وبعدين بقى احتك بناس صحبة سيئة؛ معاصي» أغاني. نساء» فجور» ألفاظ سيئة, تخيل هيبقى عامل ازاي يعني؟ قلبه هيبقى عامل ازاي؟ 
طاقته وهمته للطاعة هتبقى عاملة ازاي؟ لذلك مهم جدًا إن احنا نسأل نفسنا سؤال: من نصاحب؟ أنت بتختار هتاكل ايه» بتختار هتشرب 


ايه» وبتختار هتلبس ايه» لذلك مهم زي ما أنت بتختار الحاجات دي إنك تختار أنت هتصاحب مين. 


المرء على دين خليله 

يعني أهل الفساد أو الصحبة السيئة بتأثر فيك تأثير خطير, النبي -عليه الصلاة والسلام- بيقول: "الرجل على دين خليله فلينظز أحدكم 
من خالل" النبي -عليه الصلاة والسلام- بيديك نصيحة واحدة بسيطة واضحة بيقولك: إن أنت هتبقى زيك زي أصحابكء فإذا أردت 
أن تعرف من فلان فانظر إلى أصحابه, واحد مصاحب ناس بتاعت مخدرات هيبقى بتاع ايه يعني؟ واحد مصاحب ناس بتاعت كورة هيبقى 
ايه؟ واحد مصاحب ناس أهل صلاح هيبقى ايه؟ 

مهم جدًا المرء على دين خليله؛ يعني أنت دينك هو دين أصحابك» يعني أنا لو عايز أسأل عليك أنت جاي تتقدم لواحدة رايح تتجوز, 
هسأل على مين؟ هقولهم مصاحب مين؟ لقيناه مصاحب ناس صالحين هيقول ينفع نتكلم» مصاحب ناس فاسدين هينفع نتكلم» المرء على 
دين خليله فلينظر أحدكم من يخاللء "الرجل" الإنسان, الإنسان على دين خليله يعني على عادة أصحابه وطريقتهم وسيرتهم "فلينظز أحدكم 
من يالل" ليتأمل ويتدبر هو رايح يخالل مين» يعني إيه يخالل؟ كلمة الل أو الخليل هنا غير الصاحب والصديق؛ يعني لفظ الصديق هو لفظ 
مذكور في القرآن "اؤ صَدِيقَكُة" > اللي هو الشخص اللي بيصدُقكء, صديقك اللي يصدقك القول» وده ممكن تدخل بيته وتاكل 
من عنده من غير إذن؛ لأن ده زي أخوك, وده مذكور في كتاب الله في آية الإذن؛ الصاحب اللي أنت بتصاحبه؛ اللي هو الملازم» الخليل: ده 

اللي بيتخلل شعاف القلب أو اللي بيتخلل الحياةء اللي هو واحد أنت بقى بينك وبينه بقى نوع من أنواع الأريحية» معدتش بتحس إنه فيه 
أي نوع من أنواع التكلف معاه» ده خليلء النبي -صلى الله عليه وسلم- بيقول لازم تنظر أنت مين خليلك. 

لما الراجل اللي راح قتل 99 نفس» الحديث الطويل اللي الناس بتشرحه كتير اوي وقاله أنا عايز نصيحة» راح لعالم قاله نصيحة, أنا عايز 
أتوب» لي توبة؟ قال له ليك توبة, قاله ايه؟ قاله أصحابكء قاله اهجر قومك واذهب إلى أرض كذا فإن فيها قومًا يعبدون الله قاله غيّر 
صحبتك» لو غيرت صحبتك هتبقى إنسان مختلف, لو غيرت بيئتك هتبقى إنسان مختلف, الإنسان اللي إمكانياته ضعيفة لكن محطوط في 
وسط بيئة نضيفة يقدر يطلع إنتاج كويس» الإنسان اللي امكانياته قوية لكن محطوط في وسط بيئة ضعيفة عمره ميطلّع إنتاج» هيبقى دايا 
إنتاجه فيه مقومات شديدة ليه؟ لأن هو لياقه ضعيف» لذلك الإمام الغزالي كان بيقول: "مجالسة الحريص ومخالطته تمرك الحرص» ومجالسة 
الزاهد ومخاللته تزهد في الدنيا؛ لأن الطباع مجبولة على التشبه والاقتداء". 

نقطة مهمة اوي إنك أنت لو صاحبت واحد بخيل هيبقى ايه؟ هتلاقي نفسك غصب عنك بقيت بتفكر بطريقة الإيه السحتوت» قاعد تحسب 
كل حاجة وليه وعمل ايه وبتاع وكداء لو أنت بتصاحب واحد بالنسباله الدنيا ملهاش قيمة اوي هتلاقي نفسك بعد فترة الدنيا بدأت تزهد 
في قلبك, لو واحد مصاحب واحد الدنيا عنده مُعظَّمة اوي هتلاقي نفسك بقيت كذلك, المرء على دين خليله دي حقيقة. 

فلذلك مهم جدًا إن احنا نختار مين صاحبناء مين اللي بنمشي معاه» مين مصادر تصرفاتناء أنت بتفضفض مع مين» أنت بتقعد مع مين» أنت 
بتتناقش مع مين» أنت بتجادل مع مين» أنت قاعد بتثير موضوعاتك مع مين؛ لأن لو واحد ليه اتجاه معين هو بيقودك في اتجاهه» هو غصب 


عنه. 


أبو بكر أصبح الصذيق لما صاحب النبي -صلى الله عليه وسلم-» الغلام اليهودي لما مع كلام النبي -عليه الصلاة والسلام- في اللحظة 
الأخيرة» النبي -عليه الصلاة والسلام- إيه؟ النبي -صلى الله عليه وسلم- نجاه الله به لما قال: "قل: لا إله إلا الله" فأبوه قاله: 
"أطغ أبَا القاسم""» شوفوا مجرد إنه كان عارف النبي -عليه الصلاة والسلام-. شوفوا معرفة البي -عليه الصلاة والسلام- نجدته فين» لو 
مكنش هو عارف النبي -عليه الصلاة والسلام-, لو مكنش من مداخل حياته النبي -صلى الله عليه وسلم-» لو مكنش مقرر إن هو 
يصاحب واحد زي النبي -عليه الصلاة والسلام-» أبوه قالك لا با إن الراجل ده على دين أنا مش هتبعه. شوفوا أنا عايز أقولك إنه مجرد 
إن هو صاحب الني أو قبل إنه يكون بينه وبين النبي -عليه الصلاة والسلام- علاقة هذه نفعته حتى في اللحظة الأخيرة, إن مكنش فيه إلا 
اللحظة الأخيرة اللي ربنا -سبحانه وتعالى- نجاه بيه بإيه؟ بيركة إنه هو فتح من مداخل قلبه أن يكون هناك رجل من أهل الحق. 

فنقطة تأثير الصحبة على الناس» النبي -صلى الله عليه وسلم- يقول: "كما لا يي الشوك من العنبُ لا يرل الأبرار منازلَ الفجار"» يعني 
عمرك ما هتزرع شجرة عنب وتطلعلك شوك وعمرك ما هتزرع شجرة شوك وتطلعلك عنب» لو أنت عايز تتمتع بثمار العنب هتزرع شجرة 
إيه؟ عنب» لو أنت عايز تتمتع بثمار المانجا هتزرع شجرة مانجاء فالنبي -عليه الصلاة والسلام- بيقول هو كدا بالظبط "كما لا يجي الشوك 
منَ العنبُْء لا ينزل الأبرار منازل الفُجًاز" يعني الأبرار لهم منزل يختلف عن منزل الفجار, فالطريق بتاع الأبرار غير طريق الفجارء أنت بتختارء 
ولا هو بيتفرض عليك؟ غالبنا بيعتمد على موضوع الصحبة على موضوع الإيه الفرض؛ اللي هو أنت دايا رد فعلء أنا بقولك لا. 


ل صحيح البخاري 

أول نقطة هناخدها في الدرس النهاردة أو في مجلس النهاردة: إن احنا لابد إن احنا نتوقف في مسألة الصحبة عن مرحلة ردود الأفعال» إن 
أنا مش هصاحب اللي اتفرض علياء اللي اتفرض عليك ده زميل المدرسةء زميل الجيران» زميل النادي, لا لا أنا مش هعمل ده أنا هختارء 
أنا اللي هختار ولو أنا مش هختار على الأقل هاستطيع إن أنا أرفض الصاحب السيء» يعني لو لم أجد صاحب يُعين, فعلى الأقل هاستطيع 
إن أنا إيه؟ أنا مش هكمل في وسط الصحبة دي. دول ينفعوا معارف» ينفعوا ناس سلام عليكم وعليكم السلام وليهم حقوق الإسلام العامة, 
لكن إنك أنت يبقى ده خليلك لا أنا مش عايز أبقى كداء أنا مش عايز دي تبقى حيان. 


الصاحب الصالح والصاحب الغير فاسد 

ونفرّق يا جماعة ما بين واحد صاحب صاخ وما بين واحد صاحب يقولك أنا صاحبي مش فاسدء لا خليني أنا أكلمك الصاحب ده» دي 
مسألة مهمة جدًا تخيل كدا أنا بقولك ايه هو الأكل ده ينفع تاكله؟ يقولي ده بقاله يومين بايت هناء هقولك ما هو مفسدش» هو مش فاسد 
بس ممكن تاكله عادي؛ يعني مدة صلاحيته لسه موجودة, ده هتاكله ازاي يعني؟! هتاكله. حد هياكله أصلًا! ولو هو أكله. هياكله لما يكون 
بقى خلاص يعنى مفيش إلا ده» هيموت من الجوع لكن لو أي بديل تاني هيقولك لا يا عم مليش فيه» مش هعرف آكل الأكل اللي بايت 
بقاله يومين في الشارع ده تقوله ده لسه مفسدش صدقني ده تاريخ الصلاحية بتاعه لسه فيه» يقولك يا عم أنا ايش ضمني» ففكرة إن أنا 
يعنيني الصالح مش فاسد دي هتترتب على فهمي للدين أصلا؛ لأن احنا أحيانًا يا جماعة بنعتبر الطاعات فقط أو بنعتبر الصلاح بترك المنكرات 
ترك المنكرات والكبائر فيه ترتيبات عالية» يعني فيه ترتيب مغلا امه الصلاةء فأنا لو أنا حطيت الصلاة؛ 

والكبائر يعني ما بيزنيش» وحقيقة 
واحد مابيصليش بس مابيزنيش ده إنسان صالح ولا إنسان فاسد؟ فاسد مابيصليش؛ لأن معصية ترك الصلاة أعظم من أي معصية أخرى, 
احنا تصورنا للدين اللي هو العبادات التركية فقط أو الأشياء اللي هي ترك المنكرات الظاهرة فقطء أحيانً فيه معاصي طامّات؛ يعني واحد 
مبيذكرش ربناء مبیصلیش» ما بيبرش أبوه وأمه» لکن هو على مستوى العلاقات والأخلاق العادية مغلا مبیشتمش.» ومبيسرقش فده لا هتيجي 


تقيمه ده أنت هتصاحبه؟! 


هنيجي نتكلم واحنا بنتكلم في صفات الصاحب الصاحء ربنا -سبحانه وتعالى- أمر الناس إن هي تصاحب أو تجلس مع هؤلاء الصالحين 
ليه؟ لأن الطباع سرّاقة؛ لأن المرء على دين خليلهء لأن الصحبة تؤثرء لأن الجتمع من حولك يؤثرء فأمرنا الله -سبحانه وتعالى- قال: "يا 
يها الَّذِينَ آمَنُوا انَهُوا الله وَكُونُوا مَعَ الصادِقِينَ" ؛ يعني إيه مع الصادقين؟ خليكم معاهم يعني متقعدوش مع الخائضين» عارف "وَكنًا 
وض مَع الحَائْضِينَ * وکنا ذب بِيَوْمِ الذّينِ" ؛ هو إيه اللي وداكوا هنا؟ "ما سَلَكُكُمْ في سَفَر > هو إيه اللي قعّدكوا 
في سقر؟ يعني تخيلوا كده أهل الابمان ربنا قال: "اتَّقُوا الله وَكُونُوا مَعَ الصّادِقِينَ"2 يبقى أول صفة من الصفات المنصوص عليها في الصحبة 
الصالحة: أن يكون من أهل الصدقء من أهل الصدق. مش من أهل النفاق ولا من أهل الكذب. لو لقيت واحد كذاب أو منافق ابعد عنه» 
ينفع تعرفه عادي ما أنت بتعرف كل الناس» بتعرف الكافر والفاجر والمنافق والمفسد بتعرف كل الناس» لكن ده يصاحبك» ده يبقى خليلك» 
ده يدخل بيتك» ده يقعد معاك قعدات طويلة, ده تديله وقتك! له لا خالص» خليك مع الصادق ده أمر شرعي واضح» ربنا -سبحانه 
وتعالى- تكلم عن هؤلاء اللي هما اللي قاعدين أي كلام بيتقال» وأي حاجة بتتفتح» وأي موضوع بيتعمل قال: "ودا رَأَيْتَ الَّذِينَ يُوضُونَ 
في ياتتا فأعْرِض عَنْهُمْ حم ضوافي حَدِيثِ غير وَِمَا يسيك الشَيْطَانْ فلا تفغذ بَعْدَ الكررئ مَعَ الَْومِ الظَلِمِينَ" 

متقعدش مع واحد ظال يبقى ايه؟ يبقى دي نقطة تانية إن أنت "فلا تَفَعْدْ بَعْدَ الذكرى مَعَ قوم الظَّالِمِينَ" الشرك ظلم عظيم, الظلم 
درجات» لكن من الحاجات المهمة جدًا إنك أنت واحد مصاحب واحد بيشرك بالله طب ده هيبقى ايه يعني؟ متخيل ده هيبقى عنده عقيدة 
قوية جذدًا ولا بعد فترة من الفترات تلاقي بدأت عقيدته ايه؟ تضعف يوم عن يوم. 


الجليس الصاح والجليس السوء 

النبي -عليه الصلاة والسلام- يقول: "إا مكل الجليس الصّالِح والجليس السُوءِ: كَحَامِلٍ السك وتافخ الكيرِء فَحامِلٌ المشك إِمّا أَنْ 
البي -عليه الصلاة والسلام- بيقول الجليس ده حاجة من اتنين» زي واحد بيبيع ويشتري كداء بيقولك أنت رايح تبيع وتشتري» الجلسة دي 
بيع وشراء» فيه واحد طلع من البيعة والشراء كسبان» وفيه واحد طلع من البيعة والشراء ايه؟ خسران, فالبي -عليه الصلاة والسلام- بيشبه 
المجلس بمجلس بيع وشراءء المجلس اللي أنت مع واحد صاحب صالح قالك أنت كسبان على كل الأحوال» كسبان ازاي؟ كسبان إن أنت 
إما اشتريت منه؛ إما اشتربت منه ريحة فأنت هتفضل ريحتك معطرة؛ لأنك أنت لما قعدت مع الصاحب الصالح خدت منه لفظة» خدت منه 
كلمة, خدت منه نظرة» خدت منه رد فعل» خدت منه ځلق» خدت منه آداب» خدت منه عبادة. خدت منه ذكر من أذكار الله -سبحانه 
وتعالى- ذكره قدامك» خدت منه ابتسامة» خدت منه خيرء فبيقولك إنك أنت لما طلعت كأنك أنت اتعطرت» الناس بتحب تقرّب من 
صاحب العطر جدًاء لما خش واحد كدا من الأثرياء ريحته حلوة بتلاقي الناس كلها ايه تحب تقعد معاه» لما بجي يصلي يحب يصلي جنبه؛ ها 
يخش واحد بقى ريحته طالع من بكبورت ولا ريحته سيئة ويجي يصلي تلاقي الناس ايه؟ والاتنين واقفين تلاقي الناس بتحب تقف جنب ده» لو 
فيه قعدة هتلاقي الناس جاية تقعد جنب أبو ريحة طيبة وبعدت عن اللي رائحته فيها عرق أو قاذورات أو غير ذلكء فالبي -عليه الصلاة 
والسلام- بيقولك إن الجلسة اللي أنت قعدقا مع الواحد ده فبيقول: "مكل الجليس الصّالِح وَاملِيسٍ السُوءٍ: كَحَامِلٍ السك وافخ اكير" 
شبّههم باتنين» قالك إن حامل المسك ده بياع» البياع ده هتقعد معاه يإما هيقولك اتفضل» اتفضل فعقبال ما هتطلع هتلاقي هدومك كلها 
بقت ايه؟ بقت عطور فحامل السك إِمّا أن يُخْذِيَكَ يعني يعطيك وَإِما أن تَبْمَاعَ مِنْهُ وإما إن أنت اشتريت منه فأنت بقى عندك بقى ريحتك 
حلوة, وإما أن تشم منه. أقل حاجة خالص» أنت نفسك لا أخدت على ايديك» ولا خدت في جيبك. ولا اشتريت بس على الأقل أنت 
طول ما أنت قاعد مرتاح» التاني بقى وَتافخ الْكيرٍ نافخ الكير ده واحد قاعد بينفخ, عارفين الراجل الحداد اللي بيجي يعمل النحاس ده 
بيبقى» على فكرة دي مش شتيمة في النحّاسين ولا في الحدادين إنما ده تشبيه لنقطة إن أنت الراجل في أثناء عمله هو بيطلع شرارة نار؛ فهو 
مجلس السوء ده أو مجلس اللي فيه واحد سيء وقاعد بيطلع أفكار سوءء هو قاعد بيطلعلك فكرة سوءء ها تقوله ده أنا بشتكي من كذا 
وكذا يقولك اعمل كذاء اعمل كذا كل فكرة شيطان لوحدهاء كل فكرة تحس إن أنت قاعد مع شياطين, فنافخ الكير حاجة من اتنين: "إمًا 
أن برق ثيابَكَ" يعني يا إما أنت ثيابك هتتحرق؛ لأنك أنت ثيابك ده دينك "لباس التّقوي ذلك خَيْد" > دينك بيتحرق وأنت 
قاعد معاه» أخلاقك بتتحرق وأنت قاعد معاه, المجلس الواحد طالع منه دماغك اتحرقت, قلبك اتحرق» وإما أن تشم منه رائحة سيئة "وإمًا 


a ف‎ 


أن جد رعا خبيثة". 


اا نام 

"يديك" يعني يعطيكء الإمام النووي وهو بيشرح الحديث ده» الحديث في الصحيحين» وهو بيشرح على شرح مسلم في الحديث بيقول: 
"فيه فضيلة مجالسة الصالين» وأهل الخير والمروءة؛ ومكارم الأخلاق, والورع» والعلم» والأدب» والنهى عن مجالسة أهل الشر وأهل البدع, 
ومن يغتاب الناس أو يكثر فجره وبطلته ونحو ذلك من الأنواع المذمومة" ابن بطّال في شرح البخاري بيقول: "نبه على الازدياد من العمل 
الصال؛ لذلك أمر -عليه الصلاة والسلام- من مجالسة العلماءء ولزوم جلق الذكر» وشبه الجليس الصا بالعطار إن لم يصبك من متاعه لم 
تعدم منه ريا طيبة, ألا ترى قول لقمان لابنه: يا بني جالس العلماء وزاحمهم بالركب؛ فإن الله يحبي القلوب بنور الحكمة كما بحبي الأرض 
الميتة بوابل السماء" يعني زي ما أنت الأرض لا بينزل عليها مطر بتحياء كذلك القلوب لما بتقعد وسط الصا حين بتحياء قال: لعل أن تصيبهم 
رحمة. 

خدوا بالكم يا جماعة إن علي بن أبي طالب رأى رجلا يومًا حمل أمه في الطواف» فراح يطوف وراه؛ يعني واحد بيطوف حوالين الكعبة وشايل 
أمه» فعلي بن أبي طالب راح يطوف وراه فسُئل في ذلك قال: "علمت أن هنا مهبط الرحمة" قاهم الراجل ده أنا حبيت أصاحبه» أمشي وراه؛ 
شوفوا الصحابة كانوا بيفكروا ازاي! 


ثمرة مجالسة أهل الفضل 

فهذه ثمرة مجالسة أهل الفضل ولقائهم وفيه بركة أعمال الخير, وأن بعضها يفتح بعض ويعين على بعض» إن الصاحب الصاح بيفتحلك باب 
بتروح معاه» يقولك ما تيجي نطلع مقابر» متيجي نروح مش عارف تدبر» متيجي نروح نصوم ونفطر مع بعض» متيجي نزور مريض» متيجي 
نصلى في الجامع ده فيه الشيخ فلان بيقرأ قرآن» ده فيه درس في الحتة الفلانية» ده بتحكيله بتقوله ده أنا عندي مشكلة يقولك يا أخي بر 
أبوك وأمك وبرضه لازم تبرهم وتستحمل وتصبرء بتقوله دا أنا عندي حاجة في الحتة الفلانية يقولك طب تعالى نحل» هلم بنا نسأل فلان أو 
نسأل علان» هو رجل حريص عليك» يصدقك» بيبصّرك بعيوبك, ويُذكرك بنعم الله وآلائه» يذكرك بطاعات الله. الطاعات يفتح بعضها بعض» 
لذلك مهم جدًا مسألة إيه؟ مسألة الصاحب دي» إنك أنت تشوف أنت بتصاحب مين, الجليس الصاح بيأمرك با معروف» متزعلش لو واحد 
بيأمرك بالمعروف وينهاك عن المنكر, أحيانًا الناس بتزعل يقولك ده بيقولي وبيعيدلي, يا عم والله دي حاجة كويسة جدًا إن هو فيه حد في 
الزمن ده لسه بيأمر وينهى» لما تلاقي واحد أخوك بيشتد عليك وبيقولك لأ اتق الله ومينفعش تعمل ده؛ دي نعمة, بيسمّعك علم نافع» 
بيقولك قول صادق» بيقولك حكمة, بيبصرك بنعم ربنا -سبحانه وتعالى- عليك» بيذكرك بعيوبك, كلنا بنزعل لما حد يذكرنا بعيوبنا مع إن 
أنا عايز أقولك إن أنت لما كان عمر يدعو هذا الذي يذكره عيوبه يقول: "رحم الله أهدى لي عيوبي". هو مش جاي يفضحك قدام الناس ده 
جاي بيقولك في وشك بينك وبينه» واحد جايلك قدام كدا يقولك على فكرة أنا شايف إن أنت عندك مخطئ في كذاء أو أنت غضبان في 
كذاء أو أنت المفروض مكنتش تعمل كذاء ده تزعل منه ليه؟ ده بيتهمني! هو مش بيتهمكء ده راجل بيرشدك إلى ما فيه الخیر» فكر في 
الكلام ثمكن يكون هو مخطئ, قول له جزاك الله خير إن أنت ركزت معايا وإنك أنت بصرتني بحاجة, وبعد كدا فكر في الكلام لقيت الكلام 
صحيح خلاصء لقيت الكلام فعلّا غلط أنت مخسرتش حاجة, والشخصية اللي زي دي متفرطش فيهاء مالك بن دينار كان بيقول: "لأن 
أنقل الأحجار مع الأبرار -بيقولهم لو إن أنا أقعد مع الأبرار يخلون أشيل حجارة- خير لي من أن آكل حلوى مع الفجار" أحسن ما أقعد 
مع ناس من أهل الفجور يعزمون على ايه؟ على الحمدي» إن أنا قاعد وآكل كباب وكفتة وكل الملذات وني الآخر خالص أنا أصلًا قاعد مع 


"الصاحب ساحب" من سلسلة "قيم تربوية" 





شبكة الطربق إلى الله way2allah.com‏ 





ناس بتشتم ومبتصليش, لأ لما أقعد مع واحد ويزعقلي ويقولي أنت مبتعملش أنت مبتسويش, بيقول: "لأن أنقل أحجار مع الأبرار خير لي 
-من أن ايه- آكل حلوى مع الفجار". 

الجليس الصالح إذا صحبته زانك» وإذا خدمته صانكء وإذا أصابتك فاقة جاد لك بماله, وإذا رأى منك حسنة عدّهاء وإن رأى منك سيئة 
كتمها وسترهاء لا تخاف بريقه, ولا تختلف طريقه. 


فضل الصحبة الصالحة يا جماعة ده منصوص عليه شرعًاء بعني ربنا -سبحانه وتعالى - أمر الصحابة إن هما يتخيروا أصحاكم: أمر الصحابة 
إن هما لما يجوا يصاحبوا يصاحبوا على دين» بل أوثق عرى الدين الحب في الله والبغض في الله يعني أعلى حاجة في الدين إنك تغير مجتمعك 
على الدين» إنك لما تيجى تصاحب تصاحب على دين» ولا تيجى تفارق تفارق على دين؛ لأن احنا غالبنا بيبقى النفس فيها ايه؟ فيها منه 
شيء» يعني داعا النفس هي اللي بتتحكم في ده» فالنبي -عليه الصلاة والسلام- بيقول إن دي من أعلى درجات أو من أوثق عرى الإيمان 
دي مش ممكن تتفك, الناس اللي أنت صاحبتهم في الدين» اللي أنت معرفتهمش إلا في دين, اللي أنت علاقتك بيهم منشأتش إلا في دين 
بيقول دي من أعلى درجات الإيان, إنك أنت بتبدأ تغير مجتمعك على الدين؛ إن أنت تصاحب ناس في طاعة الله -سبحانه وتعالى-. 


عرى الإيمان بتتفك» يعني عارفين لما عروة» واحد شد العروة كدا فممكن يفكها تنقص» أوثق عروة اللي هي العروة الوثقى اللي هي التوحيد 
دي قوية جدًا» دي مش سهل تتفك خالص» أوثق عروة بعد التوحيد هي ايه؟ الحب في الله والبغض في الله ده مترتب عليه ثواب؛ إن أنت 
لما بتحب واحد بتحب تقعد معاه, بتحب تزوره» بتحب تبذله من وقتك» من مالك,ء فالبي -عليه الصلاة والسلام- بيقولك لو أنت بذلت 
من وقتك لواحد أنت بتحبه لله» أنت بتحب فلان ليه؟ جارى ظريف من الآخر كدا متوافقين مع بعض لما بقوله حاجة بيقولي حاضر, اتعرفت 
عليه عشان خاطر جدع» اتعرفت عليه لأنه زميلي في الفصلء زميلي في المدرسةء زميلي في الجامعةء زميلي في الشغل» زملاء دراسة» زملاء 
عمل» جاري في المنطقة واحنا في سن واحد فبنلعب كورة مع بعض بيباصيلي كويس» ها بقول حاجة بيشجعني وبيسقف لي» فبيعملي لايك 
على الحاجات بتاعتي فأنا ببقى مزاجي حلو معاه» اللي تصاحب حد في الله مختلف تمامًاء النبي -عليه الصلاة والسلام- بيقول إن هذا الذى 
صاحب أحدهم في الله وأحب أحدهم في الله ثم ذهب يزوره, أو بذل له من وقته وماله, أو نصحه. النبي -عليه الصلاة والسلام- بيقول لو 
عمل ده لله ده ربنا يحبه بده» أنت متخيل 
الصلاة والسلام- بيقول: إن الله يقول: "حقت عبتي" يعني حق على الله أن يحب هذاء الله أحق على نفسه "وَمَنْ أَصدَقْ مِنَ الله حَدِينَا" 
"وَمَنْ أَوْقَ بِعَهَدِهِ مِنَ الله" جعل على نفسه حق» يقولك حقك, خد حقك "حقت عبني -لمين- للمُتَحاتِينَ في 
وللمُتزاورينَ ف وللمتباذلينَ في وللمَُاصِحينَ في" يعني واحد ناصح واحد والله العظيم لا عايز منك حاجة ولا طالب منك حاجة ولا 
هستفاد منك حاجة في النصيحة: أنا جاي أنصحك ليه؟ لله. 
من السبعة الذين يظلهم الله بظله يوم لا ظل إلا ظله ايه؟ "وَرَجُلان نحا في الله" الحب ده خلاهم الجمّعوا واتفرقواء لا اجتمعوا اجمّعوا لله 
ولا اتفرّقوا اتفرّقوا على الله يعني اتفرقوا عشان يشتغلوا للدين» فيقول النبي -صلى الله عليه وسلم- : "يا أيه اناس اسمعوا واعقلواء واعلّموا 


يعني ايه ربنا يحبه متخيل إن ربنا حبك جرد إنك أنشأت علاقة بتقربك من ربناء البي -عليه 


و كه 


١‏ صحيح البخاري 

أنَّ لله -عز وجل- عبادًا ليسوا بأنبياء ولا شُهَداءَ يَغبطُّهم التَيُونَ والشّهَداءُ على تجَالِسِهم وقُربم من الله" يعني يوم القيامة النبي -عليه 
الصلاة والسلام- بيقول للصحابة خدوا بالكم فيه ناس يوم القيامة الأنبياء والشهداء هيقولوا ايه ده الناس دي طلعت في المكان ده ازاي؟ 
فيقول الناس: من هم يا رسول الله؟ كل الناس بتقول: يا رسول الله هم مين دول؟ "فجَتّى رَجُلٌ من الأعراب من قاصية النّاسِء وألوى بيده 
إلى ّى الله -صلًى الله عليه وسلّم- فقال: يا بي الله ناس من الاس ليسوا بأنبياء ولا شْهَداءَء يَغبِطُّهم الأنبياءً والشهّداءٌ على تجالسهم 
وقريحم من الله! انعنهم لناء حَلّمْهِم لنا -يعني صفهم لنا- شَكِلْهِم لناء فَسْرٌ وَج رسول الله -صلَى الله عليه وسلَّم-" النبي -عليه الصلاة 
والسلام- كان عايز حد يقول صفهم لنا عشان الناس تسأل هما مين دول؟ فالراجل لا سأل النبي -عليه الصلاة والسلام- فرح إن حد 
سأله عشان يجاوبء "فقال رسولٌ الله -صلَّى الله عليه وسلّم-: هم ناس من أفناءِ الاس وتوازع القبائل, لم تصِل بيهم أرحامٌ مُتقاربة, تَحابُوا 
في الله وتصاقواء يَضَّعْ الله هم يومَ القيامة مَنابِرَ من نور» فيُحِلِسُهم عليهاء فيجعَل وُجومّهم نوراء وثيابحم نوراء يَفرَعٌ النَّاسُ يوم القيامة ولا 
فرعو وهم أولياء الله الذين لا خَوفٌ عليهم ولا هم يَرَنونَ"”. ليه؟ لأن ناس تحابوا وتصافواء بينهم صفاء بينهم علاقة جميلة» الصداقة في 
الله أو الصحبة الصالحة هي الوحيدة اللي هتنفعك. 


من هم الأخلاء؟ 

الخليل ده يا جماعة: الصاحب اللي أنت بتروح وتيجي معاه ربنا -سبحانه وتعالى- بيقول إن كل خلة لا تنفع» قال: "الأخلاءُ يَوْمَئَذٍ بَعْضْهُمْ 
ِبَعْضٍ عَدُوٌ -تخيلوا- إلا الْمتَقِينَ" » يوم القيامة كل الأخلاء تتحول هذه العلاقة؛ علاقة الخلةء وعلاقة الصداقة, وعلاقة الصحبة 
الملازمة دي تنخيل إن كل العلاقات دي كلها تنحول إلى أعداء! عدو! عدو ده العٌدوَّة المكان البعيد, العدو ده اللي أنت بيعاديك» اللي 
بيتمنى إنه يأخذ منك ولا يعطيك» فتخيل إن هذه العلاقة تحولت كل العلاقات اللي بنيت على غير شرع دي "الْأخِلَاء يَوْمَئِذٍ بَعْضُهُمْ لِبَعْضٍِ" 
ايه؟ 'يَوْمَئِذٍ بَعْضُهُمْ لِبَعْضِ عَدُوٌ" قال: "إل اْمَُقِينَ" يبقى العلاقة الوحيدة اللي هتنفعك علاقتك بإيه؟ بأهل التقوى, إن أنت تكون من أهل 
التقوى ثفاجاً إن العلاقة تنفعك يوم القيامة» إن صاحبك اللي أنت صاحبته في الدين ده» الجلسة اللي أنت جلستها في الدين ديء التزاور 
اللي أنت تزاورته في الدين ده» البذل اللي أنت بذلته من وقتك للدين ده هذا ينفعكء قال: "الْأَخِلام يَْمَئِذٍ بَعْضُهُمْ لِبَعْضٍ عَدُوٌ إلا الْمتَقِِنَ 
* يا عِبَادٍ لا حَوْفٌ عَلَيكُمْ الْيَوْمَ ولا أنُم ترون" > فهم يفزع الئاس يوم القيامة ولا يفزعون؛ هم أولياء الله الذين لا خوف 
عليهم ولا هم زنون. 


الشفاعة 

الشفاعة» حديث الشفاعة الطويل إن الصاحب ده ممكن يشفع لك» أنا لسه بقولكم ازاي إن الغلام لما دحل من مدخلاته معرفة النبي - 
صلى الله عليه وسلم- ازاي إن ربنا نجاه بيه» هو بالظبط كدا البي -عليه الصلاة والسلام- بيتكلم في الشفاعة بيقول ايه: "حم إذا خَلَصَ 
الوْمِنُونَ مِنَ النَارِ قوالذي نَفْسِي بيده ما مدكم من أحَدٍ بهد مُاسَدَةَ لله في اسْتقْصاءٍ احق من الْمْمِينَ لله يَومَ القيامة لإحْوافيم الَِينَ في 
النَارٍ" يعني أكتر حد هيجي يشفع لصاحبه يوم القيامة» بيقول أكتر حد مناشدة لله يقوله يارب أنا هدخل الجنة وصاحبي فين؟ بيقول هو بجي 
يوم القيامة يريد أن يُخرج صاحبه من النار» إن واحد كفة الحسنات رجحت على كفة الإيه؟ السيئات» فدخل الجنة» وبعدين مرت باقي 


: أخرجه أحمد والحاكم ف ١‏ المستتد رك 

ا لحساب» وبعدين بيبص مالقاش صاحبه فيقول: يارب فلان» فلان كان معاه. كان بيعمل أعمال صالحة بس في لحظة من اللحظات عمل 
أعمال سيئة فكفة السيئات رجحت على الحسنات» فيقول النبي -صلى الله عليه وسلم- "حم إذا خَلَصَّ الْؤْمِئُونَ من النَارِ فقوالذي نَفْسِي 
بيده ما بكم من أحَدٍ بِأَشَّدَّ مُناشَدَةً لله في اسْتقصاءٍ احق مِنّ ¿ ومين لله يوم القيامة لإخْوافيم الّذِينَ في لار يقولوت: ربا كاثوا يَصُومُونَ 
معنا ومون ويحْجُونَ» فيفل هم: أخرجوا من عرف فَتحَرُمُ صُوَرهُمْ على الئار فيُخْرِجُونَ حَلْقَا كبيرا قد أحدّتٍ الثَارُ إلى نِصْفٍ ساقي 
وال بيه" ربنا -سبحانه وتعالى- بشفاعة هؤلاء الصالحين بحرم أن النار تأكل ايه؟ تاكل هؤلاء فبيقوهم خشوا هاتوهم: ادخلوا هاتوهم, 
فتخيل إن واحد دخل النار يطلّع صاحبه! هو سؤال هو الراجل ده يستحق العذاب ولا ميستحقوش؟ يستحق العذاب؛ لأن كفة سيئاته 
رجحت على كفة حسناته, لكن فيه طاعة هو استفاد بيها يوم القيامة, لم تتوقف منفعة هذه الطاعة فين؟ في الدنياء ايه بقى الطاعة دي؟ 
الصحبة, إن فيه طاعة ثوابما مستمر معاه لحد امتى؟ لحد يوم القيامة إن يُفاجأ إن صاحبه اللي صاحبه في الله ده. اللي عرفه في الله. اللي قرر 





إنه يصاحبه» ده قرار» احنا أحياناً بنسيب موضوع الصحبة داعا إلى ايه؟ إلى الاضطرار, اللي هي جت كدا. 


طبعًا الثبات على الطاعة أنا بقولكم إن لو ليس هناك إلا نصيحة واحدة فلتكن هذه النصيحة, اللي هو ايه؟ الصاحب الصال؛ يعني أمسك 
في إيه في حياتي عشان ألتزم» عشان أثبت على الدين» الصاحب الصاح. 

كم من رجل كان رجل من أهل التقوى وكان حافظ كتاب ربناء لما التحق بصحبة سيئة ضاع» وكم من رجل كان من أفجر ما يكون ما التحق 
بصحبة صالحة أصبح من الأتقياءء عمر كان بيقولوا: "لو أسلم حار الخطاب لن يسلم عمر بن الخطاب" لما صاحب الصديق بقى امه 
الفاروق» أنتوا متخيلين النقلة اتنقل منين لفين؟ كانوا بيقولوا الحمار ممكن يسلم لكن عمر مش ممكن يسلم» عمر كان يعذب الناس على 
الإسلام» شوفوا الصاحب بيودي الإنسان فين؟ 

أبو طالب حى الدعوة, وحمى الدين» وكان من أكتر الناس بذلا للنبي -صلى الله عليه وسلم-» لما جيه يموت النبي-عليه الصلاة والسلام- 
بيقولُوا معدش قدامك إلا فرصة واحدة, كلمة واحدة تقوهاء يعني معدش قدامه في الحياة إلا كلمة واحدة فالنبي -عليه الصلاة والسلام- 
بيقول: قل كلمة أشفع لك با عند الله بيقولوا قول كلمة التوحيد, كلمة واحدة» هو واحد كل فرص الحياة انتهت نفذت ل يعد أمامه إلا 
الكلمة الأخيرة, والبي -عليه الصلاة والسلام- عنده أملء؛ إن كلمة أخيرة قوها ما دام ده مفيش متاح إلا ده» ومفيش أي إمكانية للطاعة 
إلا دي قوهاء كلمة! يبص كدا يلاقي أبو جهل قاعد قدامه وسهيل وعقبة وأصحابه فقالوا: أتترك دين آبائك, أتترك دين أجدادك؟ فقال: 
على ملة عبد المطلب, شوفوا صحابه ودوه فين» صحبة؛ إن واحد قدامه صاحب بيشده للطاعة والتاني بيقولوا ايه؟ التان بيقوله: أتترك د 
آبائك؟ 


الصحبة تغفر الذنوب 

الصحبة بتغفر الذنوب» حديث "هم الوم ل قى يهم جَليسهُ", عارفين الحديث؟ "إن يلو -تبارك وتعال- ملايكة سار فطلا غين 
تجَالِسَ الذّكر, فَإِذَا وَجَدُوا تَجْلِسًا فيه ذِكْرٌ فَعَدُوا معهُمْ وَحَفَ بَعْضْهُمْ بَعْضًا بِأَجْنِحَتِهِمْ, حم يْلَوُوا ما بيْنَهُمْ وبيْنَ السّمَاءٍ الذَنْيَاء فَإذَا ترفو 
عَرَجُوا وَصَعِدُوا إلى السسّمَاءِ قال: فَيَسْأهُمْ اله -عَرٌ وَجَلَ-. -وهو أَعْلَمُ بمُمْ-: من أَيْنَ جنْتُم؟" ملائكة لقت مجلس ذكر يذكر فيها الله 

قامت قاعدة, وتحف بعضها البعض من السماء الدنيا إلى السماءء فربنا -سبحانه وتعالى- يقول هم: من أين جئتم؟ فيقولوا: يارب من مجلس 
ذكر, "فة فيقولوت. جنا من عند عِبَادٍ لك في الأزض, يُسَبَحُوتَكَ رونك وَيُهَبَلُونَكَ وَيَكْمَدُونَكَ وَيَسْأَلُونَكَء قالَّ: 5 يَسْأَلُون؟ قالوا: 
تاف ا جَنَّتَكَ قال: وهل رَأَوَا جَنَتي؟ قالوا :لاء آيٰ رَپ قال: : فكيف لو رؤا جَنَتي ؟ قالوا: وَيَسْتَجِرُوِتَكَ, قال: و يَسْتَجِيرُوتَني؟ قالوا: 
من تارك يا رب قالَ: وهل رؤا اري؟ قالوا: لاء قالَ: فكيف لو رؤا تاري؟ قالوا: وَيَسْتَغْفِرُونكَ» قالَ: فيَقول: قذ عفرت 55 َأَغْطَيِتْهُمْ ما 
سنو وَأَجَرْعُمْ ما اشتجارواء قالَ: فيقولود: رب فيهم فُلَانّ عَبْدٌ حَطَّاء نا مَرّ فَجَلّسَ معهُم" يعني ملايكة جاية تكتب الذكرء وتلتمس 
ل فوقعت على قوم صالحين فرفعت الأمرء رفعت الصحف» فربنا -سبحانه وتعالى- أنزل المغفرة فوري "فيقولون: رَبَ فيهم فان عبد 

2" جاء لحاجة, يعني هو مكنش جاي عشان يذكر, هو كان جاي مستني فلان عشان يخلص فلقى إنه هيقعد هيقعد فقعد "فيقو لُ: وَلَهُ 
الوح رار يَشْقَى بم جَلِيسْهُنْ”*, قال لهم مجرد إنه جلس معاهم, مجرد إنه قعد مع الصحبة الصالحة دي وجلس في مجلس الطاعة 
"هُمْ القَوْمُ لا يَشْقَى بم جَلِيِسْهُوْ" فغفر الله -سبحانه وتعالى- له. 

- يبقى احنا اتكلمنا على ثواب الصحبة الصالحة في "وجبت محبتي" أن الله يحب. 

- النقطة الثانية: إنةُ لا خوف عليهم ولا هم يحزنون, إن هؤلاء كل من صاحب في غير طاعة أصبحوا أعداء يوم القيامة» إلا المتقين الذين 

لا خوف عليهم ولا هم يحزنون, هيأمنوا من فزع يوم القيامة. 

- التالتة: إن هو الصاحب الصالح يشفع لك. 

- الرابعة: إن الصاحب الصالح تغفر لك ذنوبك بإيه؟ بمجالسته "هُمْ القَوْمُ لا يَشْقَى بم جَلِيسُْهُم" و "وَلَهُ غَمَْتْ" جرد إنك أنت 
جالسته وصاحبته في طاعة؛ غفرت الذنوب. 


طبعًا مسألة عندي ذنوب كتير أعمل ايه؟ تبدل السيئات حسنات» عن حديث سهيل بن حنظلة قال: "ما جَلّسَ قوم درون الله عز وجل» 
إلا ناداهُمْ ماد مِنَ السّماءٍ: أَنْ قُومُوا مَغْفُورَا لَك قَدْ بُدَلَتْ سانكم حَسَناتِ""» قعد مع ناس بيذكروا ربنا وقعد معاهم يذكر ربناء ايه اللي 
حصل؟ بُدلت سيئاقم حسنات» بدلت سيئاتهم حسنات بايه؟ بإنه جلس مع قوم يذكرون الله. 

السكينة تنزل على من صحب الصالين» قال: "ما اجْتَمَعَ قَوْمٌ في بَيْتِ مِنْ بُيُوتٍ الله يَْلُونَ كتاب الله وَيَعَدَارَسُوتَهُ فيما بَيْتَهُمْ إلا نَرلَتْ 
عَلَيْهمُ السكيئةٌ وَعَْشِيَتْهُمْ الكحْمَةٌ وَحَفَنْهُمُ م الْمَلَائِكَةُ وَذكْرَهُمْ الله فيمن عِنْدَن"' ا 

ابي -عليه الصلاة والسلام- بيقول: "امن مرآةٌ أخيه, المؤمن أخو المؤمن يكف عليه ضَبْعََه ويحوطه من ورائه"'» من الحاجات المهمة 
جدًا إن أنت أخوك بيبصرك بعيوبك» فبتبقى دايا في تقدم, داعا في علو, ليه؟ لأنك دايا بتبقى شايف عيوبك» تخيل لما واحد واقف في المراياء 
فلما وقفت في المرايا لاقيت دي ايه دي مطلعتش نضيفة, ده محتاجة تتنضف» ده محتاجة تتغير» ايه ده دا أنا شعري مش سليم, ايه ده دا 
أنا عندي هنا مشكلة, "الوم مرآةٌ أخيه" فأنت بتشوف عيوبك مع إخوانكء إما بطريقة مباشرة وإما بطريقة غير مباشرة, ليه؟ أنت بتلاقي 
نفسك في نفسك شح فبتلاقي صاحب صالح کرم فبتبداً ايه ده أنا مبفكرش كدا ليه؟ أنت في نفسك غضب فبتلاقي صاحبك حليم» هو أنا 


* فوح سام 

^ رواه الطبراني في الكبير وصححه الألباني 

٠‏ صحيح أبي داود 

'١‏ أخرجه أبو داود» والبخاري في الأدب المفرد 

ليه مش كدا؟! فبتشوف الموضوع بطريقة غير مباشرة, أو بطريقة مباشرة إنه يقولك: على فكرة أنت كدا مخطئ في كذاء فقال البي -صلى 
الله عليه وسلم-: "المؤمنُ مرآةٌ أخيه يكف عليه ضيعتّه" يعني لما تيجي تضيع تلاقي أخوك بيشدك, "ويحوطه من ورائه" لما تيجي تقع تلاقي 
حد بيسندك» فهو بيشدك ويسندك, اللي هي سيدنا موسى طلب» طلب صاحبء لا ربنا أمره إنه هو يذهب إلى فرعون "قال رب اشر لي 
صَذرِي * وَيَسَرْ لي أَمْرِي * وَاخْلَل عُفدَة من لَسَان * يَفْقَهُوا قؤلي * وَاجعَل لي وَزِيرَا مَنْ أَهْلِي" طه: ۲۹:۲١‏ بيقولوا إن الوزير: من الوزر 
الذى يتحمل معه» الوزير إن واحد شايل مسئولية معاك, "وَاجعَل لي وَزيرًا مَنْ أَهْلِي * هَارُونَ خي * اشْدُدْ به أَرْرِي" > الأزر: 
من الإزار» اللي هو بيستر العورة, فقاله أنا عايز واحد يستر عورق؛ ها يطّلع على معصية فيه واحد ل بيطّلع على مشكلة عندك يعمل ايه؟ 
يجيب الصاجات ويزفك» وفيه واحد راجل صالح بينصحك ويسترك "ويحوطه من ورائه" قال: 'وَأَشْرَكْهُ في أَمْرِي *كئ تُسَبِحَكَ" : 


يشترك معايا في العبادة» أعرف أعبد ربنا معاه؛ لأن الإنسان ضعيف بنفسه. لكن قوي بإخوانه. 


الصاحب الصاح مفتاح للخير 

يقول النبي -صلى الله عليه وسلم-: "إن من الاس مَفَاتِيحَ لحر مَعَاليق للش" من الحاجات المهمة اللي أنت هتستفيد جدًا منها من 
الصاحب الصال» في ثواب الصاحب الصالح: مسألة زيادة الإيمان والتقرب إلى الله بشتى الطاعات؛ لأنه بيفتح لك مفاتيح» مفتاح للخيرء 
على أثر من آثار البي -صلى الله عليه وسلم-. بيفتح لك باب خير» بيعلمك شيء ينفعك سواء في الدنيا أو في الآخرة, الانتفاع بدعائهم 
بظهر الغيب. 

يعني شتان بين من يقول: "رتا عفر لتا ولإخوانتا لَِينَ سَبَقُونَا بالإمانٍ ولا نعل في قُلُوينَا غاا لََذِينَ آمَنُوا با إِنّكَ روف حم" ' 
وبين ”كلما دلت أقةٌ لَعَنَثْ خي" ؛ يعني ده مشهد وده مشهد تان خالص» مشهد من المشاهد إن فيه واحد يجي كل لما تدخل 
أمة عليه يلعن» عارف أنت واحد بيدعي على كل ضعقًا من النار إن ربنا يضاعف له العذاب» وواحد تان ييقول: "رتا اغْفِرُ لَنَا وَلإِخْوَانِنا 
الَذِينَ سَبَقُونا بالإِمَانِ ولا تَجْعَلَ في قُلُوينَا غلا َلَّذِينَ آمَنُوا" إن أنت هتستفيد بدعاء هؤلاء, يحفظون الوقت والعمر من الإهدار, عن أي قلابة 
قال: "التقى رجلان في السوق» فَقَالَ أَحَدُهْمًا لْآخَرِ: تَعَالَ تشتغفر الله في غَمَلَِ النّسِ قمعا فمَات أَحَدُهُمَا قلقيه الآخر في الوم فَقَال: 
عَلِمْتْ أن الله غَفَرَ لَنَا عَشِيّةَ الْمَقَيْنَا في السُوق" يعني لا يستدل دايا بمسألة المنامات لكن فكرة إنك تشوف الناس كانت بتفكر ازاي» الناس 
كانت بتفكر في ايه» احنا الشرع بالنسبة لنا مابناخدوش من منامات ولا رؤى الناس» لكن نقطة إنك أنت بتشوف الصالحين كانوا بيفكروا 
ازاي» ازاي إن هو فاكرهاء إن لما شاف رؤيا قالوا أنت ايه اللي حصل؟ قاله ده أنا ربنا غفر لي قاله ليه؟ قاله: لا قعدنا نذکر مع بعض في 
السوق في وقت غفلة الناس» لا يخفى عليكم النبي -عليه الصلاة والسلام- أول ما هاجر آخى بين المهاجرين والأنصارء ليه؟ حتى يستفيد 
الناس من بعضهم البعض» حتى تستقر مسألة المؤاخاة دي» إن يبقى فيه علاقة قوية بين الصالحين بعضهم وبعض. 


من الحاجات التي بتستفيدها إن بتنصح»› سلمان آخى أبو الدرداع أبو الدرداء كان عنده فكرة عن الدين اللي هي ايه؟ صيام طول النهار, 
قيام طول الليل ملوش علاقة بأي حاجة إلا ده. فسلمان کان أقدم منه. فسلمان ذهب يومًا يزور أبو الدرداء فوجد امرأة أبو الدرداء -وده 


لا جه الألبان 

كان قبل نزول آية الحجاب- وجد امرأة أبو الدرداء شكلها ايه؟ الراجل متجوز جديد وامرأته شكلها مش مهتمية بنفسها ولا أي حاجة 
خالص» فقال: "ما لك متبذلة؟" فقالت: "إن أخوك لا حاجة له في النساء" طبعًا سلمان أقدم من أبي الدرداءء فأبو الدرداء هناء أبو الدرداء 
ده حكيم الصحابة, شوفوا أخوه فاده ازاي» فأخوه هو عرف عنه حاجة محدش يعرفها فقرر إنه يعالج؛ هو هنا شايف إن أبو الدرداء شايف 
الدين بطريقة فيها نوع من أنواع الإيه؟ الخشونة شوية؛ اللي هو صيام طول النهار وقيام طول الليلء فهو أراد إنه يعلمه إن الدين حقوق» إن 
ده مش متاح لك» ده حاجة أنت ممكن تفرح بيهاء لكن حقيقة أنت محتاج تؤدي الحقوق التي عليك» فقاله: أنا هكن أبات عندك النهاردة, 
قاله ممكن تبات عندي» فطبعًا أول ما الليل جه قام وقف أبو الدرداء بعد العشا قام ايه الله أكبر وعايز يصلي» فسلمان قاله: لا لا مش 
هنصلي دلوقتي» طبعًا أنت جايلك الشيخ بتاعك فأنت عايز تعمل حاجة دين» فالشيخ بتاعك هو الأدرى منك» والأعلم منك» فسمع 
فقال: نم الآنء فنام أبو الدرداءء فانتصف الليلء قام أبو الدرداء عايز يصلي» فسلمان قاله ايه؟ قال: كيف الوقت أو ما الوقت الآن؟ 
فقال: انتصف الليلء فقال: نم الآنء فنام أبو الدرداء, فلما جاء الثلث الأخير من الليل قام سلمان فقام وتوضاً فقال: قم الآن, فقام أبو 
الدرداء فقام فصلياء فلما أصبح فضلوا يصلوا لحد ما الفجر أذن» "معوا الفجر فسلمان أخد أبو الدرداء» طبعًا سلمان هنا عمل ايه؟ عمل 
عَمَل هو أعلى الأعمال» ايه هو العمل؟ إنه صلى في التلت الأخير من الليلء ده أعلى درجة ايه؟ أعلى القيام» أبو الدرداء كان هيجيب 
الليل من أوله لآخره, رعا كان هيضعف في التلت الأخير من الليل فيفوته, فقام سلمان قام قايل له: يا أبا الدرداء "إن لتفسك عَلَيِكَ حَق 
فنام» وإن لزوجك عَلَيْكَ حَق» وإن لضيفك عليك حق» وإن لربك عليك حق فأغطٍ كُلّ ذي حَقَ حَقَهُ", قاله رح نفسك وقوم صلى وادي 
لربنا حقه» وادي لزوجتك حقها؛ الحق ده ربنا اللي حقه ليهاء وادي لضيفك حقه. ففضات الكلمة ترن في دماغ مين؟ أبي الدرداء لحد لما 
راح للبي -عليه الصلاة والسلام-. قاله يا رسول الله حدث بيني وبين أخي كذا وكذا وقال لي كذا وكذاء هو برضه لسه مش مقتنع اوي 
فقال النبي -عليه الصلاة والسلام-: "صَدَقَ سَلَْمانُ"”', شوفوا الصاحب هو هناء هو اطّلع على حاجة محدش يعرفهاء يعني دي حاجة 
خاصة في بيتهم الخاص» فهنا بعد ما اطلع عليها ايه اللي حصل ايه؟ قرر إن هو ياخد رد الفعل الطبيعي إنه هو ينصح» ونصح فعلًا وقوّمه. 


مجرد حبك هم يرفع مكانك يوم القيامة؛ إنك أنت ها بتحب الصالحين, وتبذل هم» وتتناصح معهم وتجالسهم وتزاورهم؛ وحديث النبي - 
صلى الله عليه وسلم- اللي هو حديث عن ابن مسعود قال: "جَاءَ رَجْلٌ إلى رَسولٍ الله -صَلَّى الله عليه وسلَّمَ- فَقالَ :يا رَسِولَ الله 
كيف تَقُولُ في رَجْلٍ أحَبّ فَوْمًا و يَلْحَقْ بِمْ؟ فقا رسول الله -صَلَّى الله عليه وسلّم-: الَْرْمُ مع من أحَبً"“ وحديث أنس "فما فرختا 
بشيءٍ» فَرَحَنَا بَْلٍ الب -صَلَّى الله عليه وسلّم-: أت مع مَن أحْبَبْت, قَالَ أنَسٌ: فأ أجب البيّ -صَلَى الله عليه وسلَّم- وأبا بكر 


o شر‎ 


وغم واو أن أكون معهُم بحُي اهي" قال أنا بحبهم ونفسي أكون معاهم وأنا عارف إن عملي مش هيبقى زي عملهم. 


فنقطة الصاحب يا جماعة, وأهمية الصاحب دي مسألة خطيرة جدًاء يعني محتاجين نتكلم مرة عن اختيار الصاحب لكن حديث سريع كداء 
النبي -عليه الصلاة والسلام- بيقول: "لا تصاحب إلا مؤمتًاء ولا يأك طعامّك إلا تق" '2 إن أنت لما تيجي تصاحب ماتصاحبش إلا 


۳ 


أ صحيح البخاري 
' صحيح البخاري 
١‏ صحيح البخاري 
3 صحيح أبي داود 


٤ 


° 

واحد يبقى معيار الصحوبية ايه» احنا بنقول لا تصاحب إلا غنيّاء أو لا تصاحب إلا ظريفًاء أو لا تصاحب إلا موافقاء أو لا تصاحب إلا 
مرافقّاء أو لا تصاحب إلا قدك في السن شاطر النبي -عليه الصلاة والسلام- بيقول: "لا تصاحب إلا مؤمنًا" يعني لما تيجي تصاحب» أول 
معيار بتختار عليه صاحبك هو ايه؟ هو الإيمان. وعلى قد فهمك للإيمان؛ فهمك للإبمان إن هو صلاة, فهمك للإبمان إن هو بر والدينء 
فهمك للإبمان إن هو صلة الأرحام» فهمك للإيمان إن هو حسن الخلق, فهمك للإيمان إن هو بذل وإنفاق» فهمك للإيمان إن هو دعوة 
وطاعة وعمل للدين» على قدر فهمك للإبمان, لكن من الآخر كدا مش هينفع تطلّع معيار الإيمان من الصحبة. 

١-يبقى‏ احنا اتكلمنا أول مفهوم على مسألة قد ايه إن الصاحب مؤثر, وإن الذنوب بتؤثر في الناس. 

؟-على فضل الصحبة الصالحة وازاي إن ربنا -سبحانه وتعالى- أمرناء والبي -عليه الصلاة والسلام-أمرنا بمسألة الصحبة الصالحة» وإن 
احنا نبحث عنهاء وإن احنا ندور عليهاء وقد ايه رتب ثواب على ده؛ ثواب سواء في الدنياء سواء في الآخرة, في القبرء في يوم القيامة» حتى 
ولو دخل النار ازاي إن الصاحب الصالح ده معاك وهيفيدك. 

٠-ثم‏ درجاتك في الجنة اللي هو 'الَرْهُ مع مَن أحَبَ" إن لو واحد داخل في الجنة وصاحب في درجة أعلى منه هيلحق بصاحبه؛ لأنه قرر 
يصاحبه في الله. 

٤‏ -النقطة الأخيرة: مسألة اختيار الصاحب» قال علي: "قطع ظهري رجلان: عالم متهتك. وجاهل متدسك" علي بن أبي طالب بيقول إن ها 
تيجي تصاحب؛ صاحب راجل صال» بيقول: "قطع ظهري رجلان: عالم متهتك» وجاهل متدسك» فالعالم يغرّ الناس بتهتكه, والجاهل يفتنهم 
بتدنسكه» فعليك بامتحان من أردت صحبته لا لكشف عورة؛ بل لمعرفة حق"» يعني هنا على بن أبي طالب بيقولك ها تيجي عايز تصاحب 
واحد امتحنه» هو للدرجة دي! امتحنه يعني شوفه هو بيحافظ على درجات الحرام ولا لا؟ روح كدا في وقت ميكنش عارف» ويحصل بينك 
وبينه نوع من أنواع امجادلة وأغضبه وشوف هو لما يفقد أعصابه بيعمل ايه؟ للدرجة دي! مش بقولك اعمل ده اوي لكن على الأقل بالظاهرء 
يعني أفهم الناس ازاي. 

بيقولك "احذر صحبة ثلاثة: احذر صحبة الجحبابرة الغافلين» والقراء المداهنين, والصؤفية الجاهلين". يعني ربنا -سبحانه وتعالى- بيقول: 
"ايز نَفْسَكَ" يعني اصبر يا محمد نفسك "مَعَ الّذِينَ يَدْعُونَ ركم بالْعَدَاةِ وَالْعَشِيَ يُرِبدُونَ وَجْهَه وَلا تَعدُ عَبْنَاكَ عَنْهُمْ ترِيدُ زيئة اليا 
الدُنْيَا ولا تطغ مَنْ أَعْمَلنَا قَلْبَهُ عن ذكرنا وَاتَبَعَ هَوَاهُ وكَانَ أَمْرْهُ فُرْطًَا" > آية بتلخص لك الموضوع كله» ربنا بيقول للنبي-عليه 
الصلاة والسلام- اصبرء ليه؟ لأن الصاحب مهما كان صاحب صال» صاحب فاسد لازم تصبر عليه, يعني الصالحين ده معناه إنهم معصومين؟ 
لأ عندهم أخطاء ومشاكل اصبرء وربنا لما تكلم عن الصبر قال ميزان» ايه الميزان ده؟ قال: "يَدْعُونَ رُم بِالْعَدَاةِ وَالْعَشِىَ" بيصلوا الفجر 
والعصر جماعة, وعليهم أمارات التقوى 'يَدْعُونَ ربنم بالْعَدَاةٍ وَالْعَشِيَ يُرِيدُونَ وجه" واحد يريد وجه الله فبيبان عليه الإخلاص» لا بتيجي 
تكلمه في حاجة يقولك يا عم مش دي لربناء مش دي هتقربنا من ربناء مش ده أحسن هناخد ثواب عند ربنا "ولا تَعْدُ عَيْنَاكَ عَنْهُمْ' وعينك 
متنزلش من عليهم 'ثُرِيدٌ زية الَيَاةٍ الدُنْيًا" عينك لو نزلت من عليهم هتريد الدنياء ولو أردت الدنيا هتلاقي نفسك بتطيعهاء فربنا بيقولك: 
"ولا ُطغ مَنْ أَغْفَلنَا فَلبَهُ عن ذكرنا" يبقى اصبر مع أهل الطاعةء ومتطعش اللي قلبه غفل عن الذكر, خد بالك مقالش ولا تُْطِع الفجرة, ولا 
تطع المنافقين, ولا تطع أصحاب الكبائر, ده بيقولك ايه؟ مجرد قلبه غفل عن ذكر الله مجرد إن هو من الغافلين ده متطيعوش "ولا نْطِغ مَنْ 
عْفَلنا قَلْبَهُ عن ذكرنا وَاتَبَعَ هَوَاهُ وَكَانَ أَمْرْهُ فُرْطَ"؛ لأن ده هيوديك في مسألة بعيدة اوي» يعني عارف لو هتصاحب ناس 'يُطْعِمُونَ الطَّعَامَ 
على خُبّهِ مشكيًا وَيَتِيمًا وَأسِير" » هتلاقي نفسك بتطعم الطعام على حبه مسكيتا ويتيمًا وأسيراء هتصاحب ناس "فقون أَمْوَاهُم 

باللَّيْلٍ وَالنَهَارٍ سِرًا وعلانية" هتلاقي نفسك بتنفق بالليل والنهار سرًا وعلانية» هتصاحب ناس بيحفظوا القرآن هتلاقي نفسك 
عايز تحفظ القرآن» هتصاحب ناس بيجتهدوا في تكبيرة الإحرام هتلاقي نفسك بتجتهد في تكبيرة الإحرام» هتصاحب ناس بتجتهد في الدعوة 
إلى الله هتلاقي نفسك بتجتهد في الدعوة إلى الله. 

يقول أحدهم: "لا تصحبن أحدًا لا يرى لك من الفضل مثل ما ترى له" ميزان الإنسان أصدقاؤه» فقل لي من صاحبك أقل لك من أنت» 
الناس تعرف المرء صالخا أو طالخًا من خلال من يصاحبء بل إن المؤثرات الأساسية في تكوين الشخصية ورسم معالم طريق الدين؛ الصحبةء 


فإن كانت صحبة أخيار أفاضت على أصحابه بكل خير» عن أبي موسى الأشعري قال: "اء مع مَن أحَبَّ". 


طبعًا يعني مسألة الصفات اللي أنت هتصاحب عليها واحد ده على قدرك» على قدر إيمانك؛ يعني شوفوا فتية أهل الكهف ودي هيبقى لينا 


وقفة معاها على موضوع الكهف ده. لكن ازاي إن هما "آمَنُوا بِرَجِمْ وَزِذَْاهُمْ هُدّى" > إن هما لما قرروا إن هما ينطلقوا في طاعة الله 
بحفوا عن بعضهم البعض وتجمعوا مع بعضهم البعضء ازاي يا يعني كلب صّحب هؤلاء, ازاي إن الكلب ده علا 
شأنه وذكر في كتاب الله يعني ربنا -سبحانه وتعالى- قال: 'وَكلْبُهُمْ بَاسِط ذَرَاعَيْهِ بالوصيد" > جرد کلب» كلب يعني کلب» 
مش محتاجة أكتر من إن هو كلب» ومع ذلك هذا الكلب لما وقف الوصيد, عارفين أوصدت الأبواب» "نار مُوْصَدَة” يعني مغلقة» 


الباب موصد: يعني الباب مغلق» فالوصيد اللي هو الباب اللي بيتقفل ويتفتح» "بَاسِط ذَرَاعَيْهِ بالَْصِيد" يعني واقف قدام الباب عامل فيها 
كداء لما وقف يجرس الصالحين بقى له ذكر» بقى له ذكر جرد إنه وقف يحرس الصالين» فاصبر مع الصالحين, اجتهد ني إنك أنت يبقى عندك 
صحبة صالحة» هتقولي طب ما أنا هاعمل ايه؟ هقولك اعمل إحلال وإبدال» الإنسان مش هيقدر يعيش من غير صحبة» اتعرف على الصالحين 
في الجامع» انزل المسجد» أنت هتجيب الصا حين منين يعني من السوبر ماركت! هتلاقيهم في الجوامع هتلاقيهم في الدروس» انزل احضر 
الدروس واتعرف على الشباب» واتعرف على الشيوخ» واتعرف على الناس الطيبين» لما تيجي تموت مين بمشي في جنازتك؟ اللي عارفينك» 
يعني لو قولنا النهاردة فلان مات يلا يا جماعة فيه جنازة» مين هيجي في جنازتك؟ اللي عارفينك» طب مين اللي عارفينك؟ اتعرف الآن» ابذل 
الآن» روح اقعد مع ده. وصاحب ده» وصاحب الشيخ ده» واجلس مع الأخ ده» وشوف اللي بيعمل عمل صا ده» اتعرف على مجتمع 
الملتزمين بحيث إن أنت لما تموت, لا يقولوا فلان مات» يجي عدد كبير من أهل الصلاح» اللي تظن فيهم الصلاح» يشهد لك هؤلاء على 
صلاحك, يدعو لك هؤلاءء يبذلوا من أوقاقم ومن أموالهم لعمل صدقة جارية» للدعاء لك ينفعوك يبقى احنا يا جماعة محتاجين مسألة 
الايه؟ الصحبة» بكل قوة. 


احذر الصحبة السيئة 

طبعًا يعني آخر مثل هقولكوا عليه مسألة الصحبة السيئة؛ الناحية التانية بقى» ربنا -سبحانه وتعالى- لما تكلم عن الصحبة السيئة قال: 
"وَيَوْمَ يعض الام عَلَى يديه يَقُولُ يا يني اڏت مَهَ مَعَ الرَسُولٍ سَبِيلًا * ي وَبْلَقَ لقني ٤‏ أذ فان خَلِيلًا" » يااه أول حاجة 
ندم عليها يوم القيامة كانت "يَعَضُِ يعض الظَّاعُ عَلَى يَدَيْهِ" أول حاجة هيندم عليها الإنسان "ي يني اذب م مَعَ الرَسُولِ نتيأ" ' ياريتني كنت اتبعت 
النبي -عليه الصلاة والسلاه-. طب ده كان طريقه ايه؟ "يا 0 يني ا 8 ف خَلِيلًا * لَقَدُ أَصّلَني عَنِ الذَّكْرِ بَعَدَ ِد جَاءَنٍ ‏ وكَانَ 
الشَيْطَانُ لِلإنسَانٍ حَذُولًا” » يبقى الإنسان هيشعر بالندم أشد الندم, لما يشاهد يوم القيامة مكان الناس ودرجات الناس وتفاوت 

درجات الناس يندم, أول حاجة يندم عليها على ايه؟ على إنه مكنش مع النبي -عليه الصلاة والسلام-. طب ده كان الطريق الوحيد بالنسبة 
له كان ايه؟ الصحبة. 

تخيلوا كدا يا جماعة شوفوا كلمة ايه "قد أَصّلَّني عَنِ الذَّكرِ بَعَدَ ِد جَاءَنِ" يعني هو جاءه» هو كان کوپس» هو كان بيقعد قعدات صالحة, هو 
كان طيب» هو كان مستقر في الطاعة» وبعدين ايه اللي حصل؟ اللي حصل إن هو مقدرش يصبر» معرفش بمسك نفسه فبعد أن جاءه الذكر 
ضل 'أَضَلَني عَنِ الذِكْرِ بَعْدَ إِذْ جَاءَنٍ" مين اللي ضلّه شيطانه ونفسه ضعفت» لو كان ليه حد يحوطه من ورائه يشده؛ منع ده» مكنش واخد 
الوقاية دي» مكنش لابس الخوذة دي "وان الشَيْطَانُ للإنسَانٍ حَذُولًا" الشيطان خذله. 

الصحبة بتشجع الإنسان على الطاعة وبرضه هي بتشجع الإنسان على المعصية, لذلك هيقول: "ي وَيْلَىَ", قال -تعالى-: "يا أَيّهَا الَذِينَ 
آمَنُوا لا عدوا بِطَانَةَ مّن ذُونِكُمْ لا يَألُونَكُمْ حَبَالَا وَدُوا ما عَم" > "لا تَتُخَدُوا بِطَانَة مّن دُونِكُمْ" بطانة: عارفين الحاجة 
الملاصقة لجسم الإنسان لبطنه؛ اللي هو لما يجي فيه ثياب» يقولك فيه بطانة يعني حاجة ايه؟ ملاصقة, فمتخدش واحد من بطانتك يكون 
واحد مش دَيّن» ميكونش واحد يساعدك على الطاعةء كان عقبة بن أبي معيط خليلًا لأمية بن خلف» وكان عقبة لا يقدم من السفر إلا 
صنع طعامًا ودعى إليه أشراف قومه» وكان يكثر من مجالسة البي -صلى الله عليه وسلم-» فقدم من بعض أسفاره فصنع طعامًا ودعى النبي 
-صلى الله عليه وسلم- إليه فلما قربوا الطعام؛ قال النبي -صلى الله عليه وسلم-: "ما أنا باكل من طعامك حتى تشهد أن لا إله إلا الله 
وأن محمد رسول الله" يعني عقبة بن أبي معيط كان بيعمل ايه؟ كان بيعمل أكل وكان بيحب يقعد مع النبي -صلى الله عليه وسلهت» 

مرة دعى النبي -عليه الصلاة والسلام-» فالنبي قال: لاء تشهد أن لا إله إلا الله وأن محمد رسول الله الأول وكان أمية بن خلف غاب 
فلما قدم أخبر, فقال: صبئت يا عقبةء قال: والله ما صبئت» عقبة بن أبي معيط لما النبي قاله كداء قاله خلاص أشهد أن لا إله إلا الله وأن 
محمد رسول الله كل بقى, فأکل» فقام جاي صاحبه بقى قاله ايه ده أنت عملت كدا؟ فقال: ولكن دخل علي رجل فأبى أن يأكل من 
طعامي حتى أشهد له. فاستحييت أن بخرج من بيت ولم يطعم فشهدت له. فطعم فقال: ما أنا بالذي أرضى عنك إلا أن تأي فتبصق في 
وجهه» قاله تروح تبصق في وجه النبي -صلى الله عليه وسلم-, فتخيلوا يا جماعة هو وصل بيه الأمر إن هو فعل ذلك عشان يرضى 
صحابه! 'لْقَدْ أَصَلَني عن الذّكْرِ بَعْدَ إِذْ جَاءَنٍ م وان الشَيْطَانُ للإنسَانٍ حَذُولًا" 


تأمل كدا راجل عاقلء كبير في السن, سيد من سادة العرب؛ اللي هو أبو طالب عم النبي -صلى الله عليه وسلم-, وازاي إن الصحبة السيئة 
فسدته لدرجة إن هو كفر بالله ومات على الكفر بسبب صحبته السيئة مع إنه نصر الدين» أنا آسف يعني أكتر ما أنت متخيل» أكتر ما أنت 
متخيل» قال الله -سبحانه وتعالى-: "هُدًا ‏ وإ للطَاغِينَ لَشَرّ مَآب * جَهَنَمَ يَصْلَوْكًَا قبس الْمِهَادُ * هُدًا فَلْيَدُوقُوهُ جيم ب > وه 
من شکله أَرْوَاجٌ * هذا فوج مُفْتَحِمْ مَعَكُمْ لا مَرْحبًا يمن إِنُمْ صَالُو الثّارٍ * قَالُوا بل أَنتمْ لا 6 0 قَدَمْثُمُوهُ لتا قبس الْقَرَادُ * 
قَالُوا ربا من قَدَمَ لتا هذا فَرِذهُ عَذَابَ ضِعْقًا في الثَارٍ * وَقَالُوا ما نا لا ری رجالا کا نَعْدُهُم مَنَ الْأَسْرَارٍ * أَتحَذَْهُمْ سِخْريً اَم راع عَنْهُمْ 
الْأَبصَارُ * إِنَّ ذلك حَقّ تَحَاصُمْ أَهل ۰ > استقروا في النار» سرير تمهد من نار» يشربون م والصديد والماء المغلي. يذوقون 
ألوان العذاب وأصنافه, كانوا أصحابًا في الدنيا في الغفلة والمعصية حتى طغواء ثم جاء يوم القيامة فإذا بحم يبغض بعضهم بعضًا ولا يطيقون 
الجلوس ولا حتى رؤية بعضهم بعضاء ا "هذا فوج مُقَتَحمْ مَعَكُوْى لا مَرْحَبًا E‏ صَالُو التار" هو ايه اللي ودانا كداء ايه اللي 
وصلنا للدرجة دي» وصانا لده ايه؟ الصحاب, واحد له صحبة, واحد رفض إنه ياخد القرار» واحد كان له أصحابه "ما لَنَا لا تَر رجالا كنا 

و كو 


َعْدُهُم مَنَ الْأَسْرَارٍ * أَنَتَذْاهُمْ سِخريً أَمْ رَاَعَتْ عَنْهُمْ الْأَنْصَارُ" كان فيه ناس صالحين بيجوا يقولنا تعالوا اتقوا الله تعالوا اقعدوا معانا في 
مجلس الذكرء تعالوا آمنواء تعالوا تقربوا من الله تعالوا اسمعوا القرآن كانوا يعملوا ايه؟ يسخروا منهم. رفض إنه ياخد القرار وكمل مع صحبته 


فإذا بصحبته تتحول إلى ايه؟ إلى عداء يوم القيامة وإذا بحم كلما دخل فوج يقولوا ايه؟ يقولوا: "ربا آتِمْ ضِعْفَيْنِ" > يارب» يارب 
عذبوا أكتر ما هو متعذب يارب» ليه يدعى كدا على صحبه؟ لأن صحبه ده كان هو السبب الرئيسي اللي خلاه إنه يمتنع عن أخده القرارء 
ولذلك يا جماعة كما أن الصحبة الصالحة تنفع؛ الصحبة السيئة تودي الإنسان إلى أسفل دركة من دركات النارء وتشوفوا كدا زوروا السجون, 
يعني ربنا -سبحانه وتعالى- يستعملنا وإياكم في الدعوة, وأنت لا بتيجي تدعو واحد مغلا من أرباب الفساد مغلا كان تاجر مخدرات تقول له 
ايه اللي وداك الحتة دي؟ ايه اللي وصلك للمنطقة دي؟ يقولك الصاحب, وتقعد مع امرأة» شوفوا توبة الناس اللي كانوا على الفجور» تقولك 
أنا كنت بزن وكنت بعمل وكنت بعمل تقولا ايه اللي وداك أو تشوف قصة توبتهاء فيه كتب في قصص التائبين دي هتجد العامل المشترك 
الرئيسي بين الجميع هو الصحبة. 


الواجب العملي 

النهاردة الواجب العملي بالنسبة لنا: مهم جدًا مسألة إن احنا كل واحد ينظر حوله ويشوف هو أنا صحبتي مين؟ وهل دي صحبة صالحة؟ 
طيب أسيب دول؟ أنا بقولك رقم واحد: صاحب الصالين» يعني قبل ما أقولك سيب دول» رقم واحد: صاحب الصالحين» شوف كام واحد 
صالح تحب بمشي في جنازتك, كنا في جنازة أحد الشباب وكان موقف صعب جدًا ومهيب» وبعدين فواحد بيقول: يا جماعة شوفولنا شيخ, 
أي حد يا جماعة يصلي على الولدء الشلة كلها ضاربة مفيش ولا واحد فيهم فايق» يا جماعة شوفولنا أي حد صالح, فرد واحد قاله: هو أنتوا 
عارفين حد؟ قاله: الشيخ فلان» قاله تعرفوا يعني» تعرف توصلوا؟ تعرف تجيبه؟ هيجيلك ليه؟ ما هو أنت عشت على ده هتموت عليه؛ فمهم 
جدًا إن احنا نتعرف على الصالين نستكثر من صحبة الصالين» نستكثر من معرفة هؤلاءء تعرّف وروح واجري مع ده وصاحب ده» وخلي 
ده ينصحك» وصاحب ده في الطاعة» خلينا نبقى عندنا صحبة صالحة, المساجد مليانة شباب» فيه ناس أصحاب فجرة كتير متتكسفش 
إنك أنت تبتسم في وش الناس» "أوَلا الہ علّى شيءٍ إذا فَعَلْثُمُوهُ تَابَبْعُ؟ أفْشوا السّلامَ بِبْئَكُوْ""'. عايز تتصاحب أي حد تقوله ايه؟ 
السلام عليكم» يقولك أنت امك ايه؟ أنا امي كذاء أنت امك ايه مجرد ابتسامة وسلام عليكم هتحس إن الدنيا اتقلبت» صحبة الصالحين 
سهلة جدًا وهو هيدلك ده فيه الموقف كذاء ده فيه آية كذاء ده فيه حديث كذاء ده فيه مجلس في الحتة الفلانية, ده فيه طاعة في الحتة 
الفلانية» هتجد نفسك بتتفتحلك أبواب الخير» وكل لما أنت بتشغل نفسك بالطاعة هتلاقي نفسك أبواب الشر بتنغلق. 


من يتغير غالبا بيكون بتغير بسبب فيه ضاغط أو قوة ضاغطة من بيئة محيطة بتؤثر عليه من نفسه فيبدأ يتغير, كثير من المشاهد في التغير 
بتفاجاً إن أحيانًا بتبقى البيئة الضاغطة دي بيئة فساد واضحة, وأحيانًا بتبقى بيئة غفلة وهي أخطر من بيئة الفساد, بيئة الفساد؛ اللي هو 
تعالى نشي في الشمالء تعالى نحشي ده فيه بنت معاناء تعالى نحشي ده فيه مخدرات معاناء ده فيه فيلم معاناء دا فيه مش عارف ايه فساد 
معاناء ده احنا قاعدين نتكلم في بيئة الغفلة مش كداء بيئة الغفلة اللي هي بيئة ايه؟ بيئة اللي هو الدنيا البحتة, فين الدين؟! اللي هو 


'فَأَعْرِضْ عن من تول عن كرتا و يِذ إلا اليَاةَ الدنْيَا" ؛ اللي وداه في إنه يبقى بتاع حياة دنيا بعد ما كان دين؛ بيئة الدنياء واللي 


۳ صحيح مسلم 

وداه إنه يبقى في بيئة الغفلة أو بيئة المعاصي والكبائرء كانت بيئة الإيه؟ بيئة الكبائر» واللي وداه إنه هو يبقى عايز يترقى من درجة في الطاعة 


إلى درجة في الطاعة كانت بيئة ايه؟ بيئة الإبعان وصحبة الإيمان. 


فخلينا نقف واقفة النهاردة مع مفهوم الصحبةء إن شاء الله نحاول نكرره مرة واتنين وتلاتة لإن فيه لسه كيفية اختيار الصاحب» وكيفية التعامل 
مع ظلم الصحبة بقى» ما أنت هتلاقي في الصحبة دي فيهم ظلمة برضه» هتلاقي فيهم فساد, هتلاقي فيهم برضه بس مختلف ودرجات 
مختلفة, ازاي هنتعامل» وازاي هنكملء وازاي ميبقاش عندنا صورة مثالية» أنا بقيت وسط الصالحين فمش عايز أخطاء لا هتلاقي فيهم أخطاء 
عادي» وهتلاقي فيهم مشاكل عادي» وهتلاقي فيهم طاعات ومعاصي عادي» لكن أنت بتختار الإيه؟ على المجملات العامة وعلى الغالب» 
الحكم دائمًا للغالب مش للنِسّب والاستنناءات البسيطة. 

أقول قولي هذا وأستغفر الله لي ولكم. 

